CELEX: C2005/093/41
Language: sk
Date: 2005-04-16 00:00:00
Title: Vec C-105/05: Žaloba podaná dňa 3. marca 2005 Komisiou Európskych spoločenstiev proti Fínskej republike

16.4.2005   
            
            
               SK
            
            
               Úradný vestník Európskej únie
            
            
               C 93/22
            
         Žaloba podaná dňa 3. marca 2005 Komisiou Európskych spoločenstiev proti Fínskej republike
   (Vec C-105/05)
   (2005/C 93/41)
   Jazyk konania: fínčina
   Komisia Európskych spoločenstiev, v zastúpení: D. Martin a I. Koskinen splnomocnení zástupcovia, ktorí si zvolili adresu na doručovanie v Luxemburgu, podala dňa 3. marca 2005 na Súdnom dvore Európskych spoločenstiev žalobu proti Fínskej republike.
   Žalobkyňa navrhuje, aby Súdny dvor:
   
               1)
            
            
               určil, že použitím určitého spôsobu výpočtu príspevkov na sociálne zabezpečenie Fínska republika nesplnila povinnosti vyplývajúce z článku 33 ods. 1 nariadenia Rady (EHS) č. 1408/71 (1) zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva,
            
         
               2)
            
            
               zaviazal Fínsku republiku nahradiť trovy konania.
            
         Žalobné dôvody a hlavné tvrdenia
   Podľa svojej vnútroštátnej právnej úpravy, zákona o zdravotnom a nemocenskom poistení (364/1963), započítava Fínsko pri vymeriavaní príspevkov na sociálne zabezpečenie poberateľov dôchodku, ktorí majú bydlisko na jeho území, okrem dôchodku ním vyplácaného aj dôchodky vyplácané inými členskými štátmi. Komisia sa domnieva, že zaradenie dôchodkov vyplácaných iným členským štátom do výpočtu príspevkov na sociálne zabezpečenie porušuje článok 33 ods. 1 nariadenia (EHS) č. 1408/71 a judikatúru Súdneho dvora (vec C-389/99, Rundgren).
   
      (1)  Ú. v. ES L 149, 5.7.1971, s. 2